biswa921/hiwiki-latest-pages-articles-raw huggingface dataset:
द लास्ट ऑफ अस (टीवी सीरियल)

द लास्ट ऑफ अस एक अमेरिकी पोस्ट-एपोकैलिप्टिक ड्रामा टेलीविज़न सीरियल है जो एचबीओ के लिए क्रेग माज़िन और नील ड्रकमैन ने बनाया था। सीरियल नॉटी डॉग द्वारा विकसित 2013 के एक वीडियो गेम पर आधारित है। सीरियल 2023 में सेट की गई है। एक फंगल संक्रमण से होनेवाले महामारी के वजह से फंगस मेज़बान जॉम्बी जैसे चीज़ो में बदल जाते हैं और समाज खत्म हो जाता है। सीरियल जोल (पेड्रो पास्कल) के ऊपर है, एक तस्कर जिसे पोस्ट-एपोकैलिप्टिक अमेरिकी संयुक्त राज्य में फंगस से सुरक्षित किशोरी ऐली (बेला रैमसे) को ले जाने का काम सौंपा गया है।

द लास्ट ऑफ अस को जुलाई 2021 से जून 2022 तक अल्बर्टा में फिलमाया गया था। ये पहला एचबीओ सीरियल है जो किसी वीडियो गेम पर आधारित है। ये सोनी पिक्चर टेलीविज़न, प्लेस्टेशन प्रोडक्शन, नॉटी डॉग, द माइटी मिंट, और वर्ड गेम का संयुक्त प्रोडक्शन है। ड्रकमैन ने सीरियल के 9 एपिसोड का कहानी लिखने में माज़िन की मदद करी थी। सीरियल के गाने गुस्तावो सेंटाओलाला और डेविड फ्लेमिंग ने बनाए।

द लास्ट ऑफ अस 15 जनवरी 2023 को जनता को पहली बार दिखाया गया। सीरियल को आलोचको से जम कर तारीफ मिली, जिन्होने उसके अभिनय, कहानी, प्रोडक्शन डिज़ाइन, और गाने की सराहना करी; कई ने उसे एक वीडियो गेम का सबसे बेहतरीन अडैप्शन बोला। एचबीओ मैक्स और उसके सहायक चैनलो पर, सीरियल के पहले एपिसोड को पहले दिन 47 लाख लोगों ने देखा। ये एचबीओ के लिए 2010 से अब तक का दूसरा सबसे बढ़ा नंबर था। दो महीने बाद ये आंकड़ा 4 करोड़ पर पहुंच गया। मार्च तक, पहले 6 एपिसोड को देखनेवालों का औसत 3 करोड़ था। जनवरी 2023 में, सीरियल के दूसरे सीज़न पर काम शुरू हो गया।

संदर्भ

श्रेणी:अंग्रेज़ी भाषा के टीवी कार्यक्रम
थुनिवु

थुनिवु   वर्ष 2023 की तमिल भाषा की डकैती पर आधारित भारतीय फिल्म है जो एच. विनोथ द्वारा लिखित और निर्देशित तथा बोनी कपूर द्वारा निर्मित हैं। इसमें अजित कुमार मुख्य भूमिका तथा मंजू वारियर, समुथिरकानी, जॉन कोककेन, अजय और वीरा सहायक भूमिकाओं में हैं।

 कथानक 
खूंखार गैंगस्टर राधा और उसके आदमी एसीपी रामचंद्रन के 
सहयोग से चेन्नई के सबसे बड़े निजी बैंक ‘योर बैंक’ में डकैती की योजना बनाते हैं। वे 21 मई को 500 करोड़ रुपये लूटने की योजना बनाते हैं जिस दिन राज्यपाल के आवास पर उनकी पार्टी का कार्यक्रम है। डकैती वाले दिन राधा और उसके आदमियों ने बैंक पर कब्जा कर लिया तब उन्हें पता लगा कि बैंक पर पहले से ही एक रहस्यमय व्यक्ति माइकल जैक्सन और उसके साथी कनमानी द्वारा कब्जा कर लिया गया है। कमांडो बैंक के अंदर पहुंचते हैं, लेकिन हार जाते हैं।

 पात्र 
 अजित कुमार - डार्क डेविल के रूप में 
 मंजू वारियर- कनमनी के रूप में 
 समुथिराकानी - ग्रेटर चेन्नई पुलिस के पुलिस आयुक्त दयालन के रूप में 
 जॉन कोक्केन - कृष के रूप में
 अजय कुमार - एसीपी रामचंद्रन के रूप में 
 वीरा - राधा के रूप में 
 जीएम सुंदर  - मुथझगन के रूप में 
 प्रेम कुमार - प्रेम के रूप में 
 दर्शन - कविन के रूप में
 महानदी शंकर - पुलिस आरक्षी एंटनी के रूप में 
 भगवती पेरुमल - इंस्पेक्टर राजेश के रूप में 

 निर्माण 
इसके निर्माण की घोषणा फरवरी 2022 में AK61 (अजित की 61वीं प्रमुख भूमिका वाली फिल्म) के रूप में की गई थी। इसका मुख्य छायांकन हैदराबाद और बैंकॉक में अप्रैल में शुरू होकर अक्टूबर में समाप्त हुआ। सितंबर में थुनिवु नाम की घोषणा की गई। निर्माण के बाद का काम अक्टूबर के अंत में शुरू होकर दिसंबर में पूरा हुआ था।

 रिलीज़ 
‘थुनिवु’ को सिनेमाघरों में  11 जनवरी 2023 को पोंगल के सप्ताह में लगाया गया था। फिल्म के संबंध में आलोचकों ने मिलिजुली राय दी। यह व्यावसायिक रूप से सफल रहीं।
 
 संदर्भ 

श्रेणी:2023 की फ़िल्में
श्रेणी:तमिल फ़िल्म
श्रेणी:भारतीय फ़िल्में
कला (फ़िल्म)

कला 2022 में रिलीज हुई एक भारतीय हिंदी भाषा की मनोवैज्ञानिक ड्रामा फ़िल्म है, जिसमें तृप्ति डिमरी, स्वास्तिका मुखर्जी और बाबिल खान ने अभिनय किया है। फ़िल्म को अन्विता दत्त ने लिखा और निर्देशित किया है तथा फ़िल्म के निर्माता कर्णेश शर्मा हैं। इसे 1 दिसंबर 2022 को नेटफ्लिक्स पर रिलीज़ किया गया था।

कहानी
1940 के दशक की कोलकाता की पृष्ठभूमि पर बनी यह फिल्म एक महत्वाकांक्षी गायिका और उसकी कठोर मां उर्मिला के बीच के तनावपूर्ण संबंधों के बारे में है। फिल्म कला मंजुश्री के साथ शुरू होती है जिसने अभी-अभी "गोल्डन विनील" जीता है। कई पत्रकारों द्वारा उनका साक्षात्कार लिया जाता है और पत्रकार उनके भाई का उल्लेख करते हैं जिससे व्याकुल होकर कला जवाब देती है कि उसका कोई भाई नहीं है। फ्लैशबैक में, उसकी मां उर्मिला, जो जुड़वां बच्चों के साथ गर्भवती थी, कला को जन्म देती है, लेकिन उसका भाई जीवित नहीं रहता है। गुस्से में उर्मिला कला को उसके भाई के मौत का कारण मानकर उसकी जान लेने की कोशिश करती है।

 निर्माण 
10 अप्रैल 2021 को नेटफ्लिक्स द्वारा फिल्म की घोषणा की गई थी, तृप्ति डिमरी और बाबिल खान को मुख्य कलाकार की भूमिका के लिए शामिल किया गया था। फिल्म की शूटिंग अप्रैल 2021 में कश्मीर में शुरू हुई और अक्टूबर 2021 में फिल्मांकन पूरा हो गया था।

 कलाकार 
 कला मंजुश्री के रूप में तृप्ति डिमरी 
 उर्मिला मंजुश्री के रूप में स्वास्तिका मुखर्जी
 जगन बटवाल के रूप में बाबिल खान
 सुमंत कुमार के रूप में अमित सियाल
 चंदन लाल सान्याल के रूप में समीर कोचर
 सुधा के रूप में गिरिजा ओक
 मंसूर खान साहब के रूप में स्वानन्द किरकिरे
 मजरूह के रूप में वरुण ग्रोवर
 डॉ बनर्जी के रूप में अभिषेक बनर्जी
 अभिनेत्री देविका के रूप में (कैमियो) अनुष्का शर्मा

 संदर्भ 

 बाहरी कड़ियाँ 
 

श्रेणी:भारतीय म्यूजिकल ड्रामा फ़िल्में
2023 आईसीसी विश्व टेस्ट चैम्पियनशिप फाइनल

Category:Articles with short description
Category:Short description is different from Wikidata
2021-2023 आईसीसी विश्व टेस्ट चैम्पियनशिप का फाइनल,  दूसरा संस्करण, ऑस्ट्रेलिया और भारत के बीच द ओवल, लंदन, इंग्लैंड में 7 से 11 जून 2023 के बीच में  खेला जाएगा। 

 पृष्ठभूमि 
अंगूठाकार|250x250पिक्सेल| ओवल मैदान,लंदन जहाँ पर फाइनल खेला जायेगा।  
ऑस्ट्रेलिया और भारत 2021-2023 आईसीसी विश्व टेस्ट चैम्पियनशिप के लीग चरण में शीग्र की दो टीमों के रूप में रही और फाइनल खेलने तक का सफर पूरा  किया। 

फाइनल में प्रवेश करते हुए भारत ने ICC मेन्स टेस्ट टीम रैंकिंग में शीर्ष स्थान हासिल किया जबकि ऑस्ट्रेलिया ने दूसरा स्थान हासिल किया। ऑस्ट्रेलिया विश्व टेस्ट फाइनल में पदार्पण कर रहा है, जबकि भारत, जो 2021 में न्यूजीलैंड से हार गया था, दूसरी बार फाइनल खेले गी ।  बॉर्डर-गावस्कर ट्रॉफी में हाल ही में दोनों टीमों ने सामना किया था ।  

 फाइनल का रास्ता 

 फाइनल का रास्ता 
RoundOpponentResultLeague stageOpponentResult (H)ऑस्ट्रेलिया 4 – 0 इंग्लैंडSeries 1 (A)भारत 2 – 2 इंग्लैंड (A)ऑस्ट्रेलिया 1 – 0 पाकिस्तानSeries 2 (H)भारत 1 – 0 न्यूज़ीलैंड (A)ऑस्ट्रेलिया 1 – 1 श्रीलंकाSeries 3 (A)भारत 1 – 2  दक्षिण अफ़्रीका (H)ऑस्ट्रेलिया 2 – 0 वेस्टइंडीज़Series 4 (H)भारत  2 – 0 श्रीलंका (H)ऑस्ट्रेलिया 2 – 0 दक्षिण अफ़्रीकाSeries 5 (A)भारत  2 – 0 बांग्लादेश (A)ऑस्ट्रेलिया 1 – 2 भारतSeries 6 (H)भारत 2 – 1 ऑस्ट्रेलियाLeague stage 1st Place
Team1641122815266.67In reference to number of series playedFinal League standingsLeague stage 2nd Place
Team2641121612758.80In reference to number of series played2023 

टीम
 
 पॅट कमिंस (c)
 स्टीव स्मिथ (vc)
 स्कॉट बोलैंड
 एलेक्स कैरी (wk)
 कैमरून ग्रीन
 मार्कस हैरिस
 जोस हैज़लवूड
 ट्रेविस हेड
 जोश इंगलिस
 उस्मान ख़्वाजा
 मार्नस लाबुशेन
 नाथन लायन
 टोड मर्फी
 मिचेल स्टार्क
 डेविड वॉर्नर रोहित शर्मा (c)
 रविचंद्रन अश्विन
 के एस भरत (विकेट कीपर)
 शुबमन गिल
 रविन्द्र जडेजा
 ईशान किशन (विकेट कीपर)
 विराट कोहली
 Axar Patel
 चेतेश्वर पुजारा
 अजिंक्य रहाणे
 मोहम्मद शमी
 मोहम्मद सिराज
 शार्दुल ठाकुर
 जयदेव उनादकट
 उमेश यादव

 संदर्भ 

श्रेणी:अंतर्राष्ट्रीय क्रिकेट में भारत
श्रेणी:आईसीसी विश्व टेस्ट चैम्पियनशिप
भारतक्यूआर

भारतक्यूआर भारत में मोबाइल उपकरणों के लिए एनपीसीआई, मास्टरकार्ड और वीज़ा द्वारा विकसित एक एकीकृत भुगतान प्रणाली है। इस प्रणाली को सितंबर 2016 में उपयोगकर्ताओं को अपने पैसों को एक स्रोत से दूसरे में स्थानांतरित करने की सुविधा प्रदान करने के लिए लॉन्च किया गया था। भारतक्यूआर के माध्यम से स्थानांतरित धन सीधे उपयोगकर्ता के बैंक खाते में प्राप्त होता है। यह रुपेय, मास्टरकार्ड, वीज़ा और अमेरिकन एक्सप्रेस के बीच एक साधारण अंतरफ़लक (इंटरफ़ेस) प्रदान करता है और बाक़ी सभी बैंकों के साथ (अंतःप्रचालनीय) इंटरऑपरेबल है। भारतक्यूआर वर्तमान में एंड्रॉयड और आईओएस दोनों उपकरणों पर कार्य करता है।

इतिहास
भारतक्यूआर को सितंबर 2016 में भारतीय रिज़र्व बैंक द्वारा निर्धारित दिशा-निर्देशों के अनुसार जारी किया गया था ताकि संक्रमण काल में कम-नकद समाज में भारत को सुविधा मिल सके। यह प्रणाली भुगतान के लिए कार्ड मशीनों के उपयोग को कम करने के लिए डिजिटल भुगतान करने में मदद करता है। यह प्रणाली जारी होने से पूर्व कई बैंकों ने भारतक्यूआर का समर्थन किया तथा वे इसे प्रसारित करने के लिए तैयार हो गए।
हालाँकि, भारतक्यूआर मुख्य रूप से क्यूआर कोड को स्कैन करके काम करता है, यह भुगतान करने का एकमात्र उपाय नहीं है। यह उपयोगकर्ताओं को आधार संख्या, यूपीआई भुगतान पते या खाता संख्या और आईएफएससी कोड के माध्यम से भुगतान करने की अनुमति देता है। यह डेबिट और क्रेडिट कार्ड का उपयोग की आवश्यकता को कम करता है, जो भारतक्यूआर की तुलना में कम सुरक्षित माना जाता है।

इन्हें भी देखें
 स्वचालित गणक मशीन

संदर्भ

बाहरी कड़ियाँ
 भारतीय राष्ट्रीय भुगतान निगम

श्रेणी:वित्तीय उपकरण
श्रेणी:वित्तीय सेवाएँ
श्रेणी:वित्तीय लेनदेन
अरुणाभ कुमार

अरुणाभ कुमार (जन्म: 26 नवंबर, 1982) एक भारतीय उद्यमी, निर्माता, निर्देशक, पटकथा लेखक और एक अभिनेता हैं। वह द वायरल फीवर के संस्थापक हैं।

वह द वायरल फीवर के सीईओ थे, लेकिन बाद में एक पूर्व कर्मचारी और कई अन्य महिलाओं द्वारा यौन उत्पीड़न का आरोप लगाए जाने के बाद उन्होंने पद छोड़ दिया। वह एक संरक्षक के रूप में 3 साल के अंतराल के बाद टीवीएफ में फिर से शामिल हो गए।
प्रारंभिक जीवन

अरुणाभ कुमार का पालन-पोषण बिहार के मुजफ्फरपुर में हुआ था। आईआईटी खड़गपुर से इलेक्ट्रिकल इंजीनियरिंग में बी.टेक पूरा करने के बाद, वह फराह खान के तहत सहायक के पद के रूप में शाहरुख खान के प्रोडक्शन हाउस रेड चिलीज एंटरटेनमेंट में शामिल हो गए।  वह फिल्म ओम शांति ओम के लिए सहायक निर्देशक थे।

एमटीवी ने उनकी रचना इंजीनियर की डायरी को खारिज कर दिया जिसके कारण द वायरल फीवर लॉन्च हुआ।

फिल्मोग्राफी

टेलीविजन 

 वर्ष शीर्षक बनाने वाला निदेशक लेखक एक्सक्यूटिव प्रोड्यूसर  टिप्पणियाँ 2015-2022 टीवीएफ पिचर्स     
विवादों
अरुणाभ कुमार ने मार्च 2017 में खुद को विवादों के बीच पाया। 'द इंडियन उबर- दैट इज टीवीएफ' शीर्षक से एक गुमनाम मीडियम पोस्ट के बाद 50 से अधिक महिलाओं ने उन पर यौन उत्पीड़न का आरोप लगाया। 

मुंबई के एक वकील द्वारा की गई तीसरे पक्ष की शिकायत के आधार पर 17 मार्च 2017 को कुमार के खिलाफ प्राथमिकी दर्ज की गई थी। 29 मार्च, 2017 को मुंबई में एक महिला द्वारा पुलिस में शिकायत दर्ज कराने के बाद उन पर छेड़छाड़ का मामला दर्ज किया गया था।  इसके बाद, उनके खिलाफ एक दूसरी प्राथमिकी दर्ज की गई, जबकि उनके ठिकाने अज्ञात थे। 
28 दिसंबर 2022 को, मुंबई की अदालत ने अरुणाभ कुमार को सभी आरोपों से बरी कर दिया, सालों बाद उन्हें यौन दुर्व्यवहार के आरोपों का सामना करना पड़ा।
पुरस्कार, उपलब्धियां
 इकोनॉमिक टाइम्स 2016 के लिए चालीस सूची के तहत 40
 फॉर्च्यून 2015 के लिए शीर्ष 40 अंडर 40 सूची
 2015 और 2016 के लिए जीक्यू की सबसे प्रभावशाली युवा भारतीयों की सूची & 2016
 रचनात्मकता को फिर से परिभाषित करने वाले 10 जीनियस की "उद्यमी" सूची, 2016
 मैन्स वर्ल्ड - मेन ऑफ द ईयर, 2014
 ए एफ ए क्यू एस- 2014 में "न्यूज़मेकर ऑफ द ईयर"।

सन्दर्भ

 बाहरी कड़ियाँ 
 
 
 

श्रेणी:जीवित लोग
श्रेणी:1982 में जन्मे लोग
श्रेणी:भारतीय यूट्यूब प्रयोगकर्ता
संदीप किशन

संदीप किशन (जन्म 7 मई 1987) एक भारतीय अभिनेता और फिल्म निर्माता हैं, जो तमिल और तेलुगु फिल्मों में काम करते हैं।

 करियर 
संदीप किशन का जन्म चेन्नई के एक तेलुगु परिवार में हुआ था। वह सिनेमैटोग्राफर छोटा के. नायडू और श्याम के. नायडू के भतीजे हैं। फिल्मों में करियर बनाने के लिए संदीप 2008 में हैदराबाद चले गए। 

उन्होंने स्नेहा गीतम फिल्म में अभिनय करने से पहले, एक साल के लिए गौतम वासुदेव मेनन के सहायक निर्देशक के रूप में काम किया। 

निर्देशक देवा कट्टा ने प्रस्थानम (2010) में उनके साथ काम करने के बाद, किशन को उनके दोस्तों राज निदिमोरु और कृष्णा डी.के. के पास भेजा, जिसके बाद किशन को उनकी पहली हिंदी फिल्म शोर इन द सिटी के लिए चुना गया। उन्होंने 2018 में निशा अग्रवाल के साथ तेलुगु फिल्म डीके बोस की।

किशन ने कहा कि वह बहुत खुश थे क्योंकि उनकी 2015 की फिल्म टाइगर को रवि तेजा, अल्लू अर्जुन और आर नारायण मूर्ति जैसे अभिनेताओं ने सराहा था। उन्होंने वेंकटाद्री एक्सप्रेस और रा रा... कृष्णाय्या में भी अभिनय किया है। किशन ने तमिल फिल्म मानागरम के बाद, अपनी अगली फिल्म के लिए हस्ताक्षर किए, जिसका शीर्षक नेंजिल थुनिविरुंधल था, जिसका निर्देशन सुसीनथिरन ने किया था। 

 अन्य कार्य 
किशन हैदराबाद में विवाह भोजनंभू नाम से एक रेस्टोरेंट चेन के मालिक हैं। उन्होंने विजयवाड़ा में एक सैलून व्यवसाय एक्सप्रेस यूनिसेक्स भी शुरू किया। 
 फिल्मोग्राफी 

 फ़िल्में 
वर्षफिल्मभूमिकाभाषानोट्स2010प्रस्थानमचिन्नातेलुगुपदार्पणस्नेहा गीथमअर्जुनतेलुगु2011शोर इन सिटीसावन मूर्तीहिन्दीहिन्दी पदार्पणइट्स माई लवस्टोरीस्वयंतेलुगुगाने में विशेष उपस्थिति2012रूटीन लव स्टोरीसंजूतेलुगु2013गुंडेलो गोदारीSuriतेलुगुसर्वश्रेष्ठ सहायक अभिनेता के लिए फिल्मफेयर पुरस्कार - तेलुगुयारुदा महेशशिवातमिलतमिल पदार्पणवेंकटाद्री एक्सप्रेससंदीप (संजू)तेलुगुडी फॉर डोपिडीराजूतेलुगु2014रा रा कृष्णाय्याकृष्णय्या / किट्टूतेलुगुजोरूसंदीपतेलुगु2015बीरुवासंजूतेलुगुटाइगरटाइगरतेलुगु2016रनसंजयतेलुगुओक्का अम्मयी थप्पाकृष्ण वचनतेलुगु2017मानगरमयंगस्टरतमिलशमन्थकमणिकोटिपल्ली शिवातेलुगुनक्षत्रमरमा रावतेलुगुनेन्जिल थूनीविरुंधलकुमारतमिलतमिल और तेलुगु में एक साथ शूट किया गयासी/ओ सूर्यासूर्यतेलुगुमायावनकुमारनतमिल2018मनसुकु नाचिंदीसूरजतेलुगुनेक्स्ट एंटी?संजूतेलुगु2019नीडानु नेने ऋषितेलुगुनिर्माता भीतेनाली रामकृष्ण बी.ए. बीएलतेनाली रामकृष्णतेलुगु2021ए1 एक्सप्रेससंदीप नायडूतेलुगु25वीं फिल्म; निर्माता भीविवाह भोजनंबुनेल्लोर प्रभातुलुगुनिर्माता भीकसाडा थापाराकंडातमिलगुल्ली राउडीवासुतेलुगु2023माइकलमाइकलतेलुगुऊरु पेरू भैरवकोनातेलुगुफिल्मांकन2023 तमिलनरगसूरनविनयतमिलविलंबित

 टेलीविज़न 
वर्षश्रुंखलाभूमिकाभाषानेटवर्क2019द फैमिली मैनमेजर विक्रमहिंदीअमेज़न प्राइम विडियो

नोट्स 

 सन्दर्भ 

 बाहरी कड़ियाँ 

 
 

श्रेणी:1987 में जन्मे लोग
श्रेणी:जीवित लोग
श्रेणी:तेलुगू लोग
श्रेणी:तेलुगू अभिनेता
श्रेणी:भारतीय अभिनेता
भारतीय 1 रुपया का नोट

भारतीय 1-रुपया का नोट (₹1) सौ 100 पैसे से बना है क्योंकि ₹1 = 100 पैसे। वर्तमान में, यह संचलन में सबसे छोटा भारतीय बैंक नोट है और केवल भारत सरकार द्वारा जारी किया जा रहा है, क्योंकि संचलन में अन्य सभी बैंक नोट भारतीय रिजर्व बैंक द्वारा जारी किए जाते हैं। फलस्वरूप, एक रुपया का नोट एकमात्र ऐसा नोट है जिस पर वित्त सचिव के हस्ताक्षर होते हैं, न कि रिज़र्व बैंक के नियन्त्रक के। मुद्रण के दौरान मुख्य रूप से गुलाबी हरे रंग के कागज का उपयोग किया जाता है। 

1 रुपया का नोट पहली बार 30 नवम्बर 1917 को पेश किया गया था, किन्तु मुद्रण 1926 में बन्द कर दी गई थी  1940 में मुद्रण पुनरारम्भ हुई और 1994 तक जारी रही, जब लागत में कटौती के उपायों के कारण इसे फिर से बन्द कर दिया गया। 2015 में दूसरी बार मुद्रण पुनरारम्भ हुई।
सन्दर्भ

श्रेणी:रुपया
न्यूटन चक्र

अंगूठाकार|न्यूटन चक्र का रंग वितरण

न्यूटन चक्र विभिन्न रंगों में खण्डों के साथ घूर्णन चक्र के साथ एक प्रसिद्ध भौतिकी प्रयोग है (प्रायः न्यूटन के प्राथमिक वर्ण : लाल, नारंगी, पीला, हरा, नीला, नील, और बैंगनी) श्वेत के रूप में दिखाई देता है जब यह अपनी अक्ष पर तेज़ घूमता है।

प्रकाश उत्तेजनाओं के इस प्रकार के मिश्रण को सामयिक चाक्षुष मिश्रण कहा जाता है।  यह धारणा कि मानव दृश्य बोध उच्च गति के विवरण को भिन्न नहीं कर सकती है, लोकप्रिय रूप से दृष्टि जड़त्व के रूप में जानी जाती है।

चक्र का नाम आइज़क न्यूटन के नाम पर रखा गया है। यद्यपि उन्होंने अपने द्वारा खोजे गए प्राथमिक रंगों के खण्डों के साथ एक गोलाकार आरेख प्रकाशित किया, यह अनिश्चित है कि क्या उन्होंने वास्तव में कभी प्रकाश के सिद्धान्तों को प्रदर्शित करने हेतु एक घूर्णन चक्र का प्रयोग किया था।

जादू लालटेन प्रक्षेपण हेतु पारदर्शी रूपान्तरों का उत्पादन किया गया है। 
सन्दर्भ

श्रेणी:रंग
बन्ध्याकरण (सूक्ष्मजैविकी)

अंगूठाकार|अगर प्लेट पर उगने वाले जीव

बन्ध्याकरण किसी भी प्रक्रिया को सन्दर्भित करता है जो जीवन के सभी रूपों को हटाता, मारता या निष्क्रिय करता है (विशेषतः सूक्ष्मजीव जैसे कि कवक, जीवाणु, बीजाणु, और एककोशिकीय सुकेन्द्रक जीव) और अन्य जैविक अस्त्र जैसे कि एक विशिष्ट सतह, वस्तु, या में उपस्थित प्रियॉन।  ताप, रसायन, किरणन, उच्च दाब और निस्पन्दन सहित विभिन्न माध्यमों से बन्ध्याकरण प्राप्त किया जा सकता है। बन्ध्याकरण कीटाणुशोधन, स्वच्छता और पास्तरीकरण से भिन्न है, जिसमें ये विधियाँ सभी प्रकार के जीवन और जैविक घटकों को नाश करने के बजाय कम करती हैं। बन्ध्याकरण के पश्चात्, एक वस्तु को बन्ध्या कहा जाता है।
सन्दर्भ

श्रेणी:जीवनाशक
श्रेणी:स्वास्थ्यता
श्रेणी:सूक्ष्मजैविकी
ध्रुव विक्रम

ध्रुव विक्रम (जन्म 23 सितम्बर 1997) एक भारतीय फिल्म अभिनेता, गीतकार और निर्देशक हैं जो तमिल फिल्मो में काम करते हैं। वह फिल्म अभिनेता विक्रम के बेटे हैं। उन्होंने अपने फिल्म करियर की शुरुआत 2019 की रोमांटिक ड्रामा फिल्म आदित्य वर्मा से की और उसके बाद 2022 में अपने पिता के साथ महान फिल्म में अभिनय किया।

 प्रारंभिक जीवन 
ध्रुव का जन्म 23 सितंबर 1997 को चेन्नई में अभिनेता विक्रम और उनकी पत्नी शैलजा के पुत्र के रूप में हुआ था। उनकी बड़ी बहन अक्षिता का विवाह मनु रंजीत से हुआ है, जो राजनीतिज्ञ एम. करुणानिधि के प्रपौत्र हैं। उनके दादा विनोद राज भी एक अभिनेता थे जिन्होंने कुछ तमिल फिल्मों में अभिनय किया था।
 
 करियर 
ध्रुव को पहली बार मोहन राजा की एम. कुमारन सन ऑफ महालक्ष्मी (2004) में एक भूमिका निभाने के लिए चयनित किया गया था, लेकिन अंतः में ध्रुव को इसमें नही लिया गया। इसके बाद पांडिराज ने पसंगा (2008) में अंबुकारासु की भूमिका निभाने के लिए उनसे संपर्क किया; हालाँकि, उस समय ध्रुव के पिता विक्रम अपने बेटे को अभिनय में आने देने के लिए उत्सुक नहीं थे और बाद में यह भूमिका किशोर डीएस के पास चली गई। ध्रुव द्वारा निर्देशित "गुड नाइट चार्ली" नामक एक लघु फिल्म 2016 में यूट्यूब पर रिलीज़ हुई थी जो बाल शोषण पर आधारित थी।  

ध्रुव को बाला की तेलुगु फिल्म वर्मा के साथ अपनी फीचर फिल्म की शुरुआत करनी थी जो अर्जुन रेड्डी (2017) की रीमेक थी; हालांकि, निर्माता इस फिल्म के अंतिम उत्पाद से संतुष्ट नहीं थें इसलिए इस फिल्म की रिलीज रोक दी गई थी। इस फिल्म को आदित्य वर्मा नाम से फिर से रिलीज़ किया गया जिसे गिरीसाया ने निर्देशत किया और इसमें धुर्व ने अपनी भूमिका जारी रखी। वर्मा की 2020 में रिलीज में देरी हुई और सुगंत ने कहा कि "जहां तक ​​ध्रुव विक्रम की बात है, वह कच्चे हैं और कुछ दृश्यों में पक्का और कुछ में नौसिखिया जैसे दिख रहे है। ध्रुव ने बाद महान फिल्म में अपने पिता के साथ अभिनय किया, जो 10 फरवरी 2022 को अमेज़न प्राइम पर रिलीज़ हुई थी। उन्होंने इस फिल्म के लिए "मिसिंग मी" नामक एक गीत भी लिखा और गाया। ध्रुव ने बाद में उज्जवल गुप्ता द्वारा रचित "मनसे" का संगीत वीडियो लिखा, गाया और निर्देशित किया। ध्रुव को मारी सेल्वराज द्वारा निर्देशित एक अनाम फिल्म के लिए अनुबंधित किया गया है जो कबड्डी खिलाड़ी मनथी गणेशन के जीवन पर आधारित हैं। उन्हें 2023 के मध्य में तमिल संगीत निर्देशक संतोष नारायणन द्वारा रचित स्वतंत्र गीत "पूमादिये" का निर्देशन करना था, जिसे 8 मई को रिलीज़ किया गया था और तमिल दर्शकों से भारी प्रतिक्रिया मिली।

 फिल्मोग्राफी 
 वर्ष शीर्षक  भूमिकानोट्स  2019 आदित्य वर्मा आदित्य "आदि" वर्मा 2020 वर्मा वर्मा वसुदेवन  2022 महान दादाभाई "दादा" नोरोजी

 डिस्कोग्राफी 
 वर्ष गाने बोल एलबम गीतकार सन्दर्भ2019"एधारकडी"विवेक, ध्रुव विक्रम आदित्य वर्माराधन"आदित्य वर्मा थीम" (अतिरिक्त ट्रैक) —2022मिशिंग मीविवेक, ध्रुव विक्रम महान संतोष नारायणन 2022मनसे ध्रुव विक्रम गैर-एल्बम सिंगल उज्जवल गुप्ता 2023पूमदियेविवेकगैर-एल्बम सिंगलसंतोष नारायणन

 पुरस्कार 
अवार्डश्रेणी कार्यपरिणाम सन्दर्भ2020  13वां आनंद विकटन सिनेमा पुरस्कार  सर्वश्रेष्ठ पदार्पण - पुरुष आदित्य वर्मा   जी सिने अवार्ड्स तमिल   सर्वश्रेष्ठ वी2 सिनेमाजतमिल सिनेमा पत्रकार दैनिक संघ9वां दक्षिण भारतीय अंतर्राष्ट्रीय मूवी पुरस्कार

 सन्दर्भ 

 बाहरी कड़ियाँ 
 

श्रेणी:1995 में जन्मे लोग
श्रेणी:भारतीय अभिनेता
श्रेणी:जीवित लोग
श्रेणी:तमिल अभिनेता
कॉफ़ी के बीज

कॉफ़ी के बीज अथवा कॉफ़ी बीन्स () कॉफ़ी के पौधे का बीज और कॉफ़ी नामक प्रचलित पेय का स्रोत है। यह लाल या बैंगनी फल के अंदर का पिप होता है। इस फल को अक्सर कॉफ़ी चेरी भी कहा जाता है। साधारण चेरी की तरह ही कॉफ़ी का फल भी एक गुठलीदार फल (स्टोन फ़्रूट) है। भले ही ये कॉफ़ी बीन्स तकनीकी रूप से बीन्स नहीं हैं, लेकिन असली बीन्स के समान होने के कारण इन्हें इस तरह के रूप में संदर्भित किया जाता है। कॉफ़ी के फल; चेरी या बेरी, में आमतौर पर दो गुठलियाँ होती हैं जिनके सपाट पहलू एक साथ चिपके हुए होते हैं। इस तरह की इस चेरी का एक छोटा प्रतिशत ऐसा भी होता है जिसमें सामान्य दो बीजों के बजाय एक ही बीज होता है। ऐसे एक बीज वाले कॉफ़ी के फलों को "पीबेरी" कहा जाता है। पीबेरी सामान्य की तुलना में केवल 10% से 15% दशाओं में ही पाया जाता है, और यह काफी आम (किंतु अभी तक वैज्ञानिक रूप से अप्रमाणित) धारणा है कि इस तरह के बीज सामान्य कॉफ़ी बीन्स की तुलना में अधिक स्वाद वाले होते हैं। ब्राजील नट्स (एक क़िस्म के बीज) अथवा सफेद चावल की ही तरह, कॉफ़ी बीन्स भी ज्यादातर एंडोस्पर्म होते हैं।

कॉफ़ी के पौधे की दो सबसे अधिक आर्थिक रूप से महत्वपूर्ण किस्में अरेबिका और रोबस्टा हैं; दुनिया भर में उत्पादित कॉफ़ी का लगभग 60% अरेबिका और ~40% रोबस्टा होता है। अरेबिका बीन्स में 0.8-1.4% कैफ़ीन होता है और रोबस्टा बीन्स में 1.7-4.0% कैफीन होता है। चूँकि कॉफ़ी दुनिया के सबसे व्यापक रूप से उपभोग किए जाने वाले पेय पदार्थों में से एक है, कॉफ़ी बीन्स एक प्रमुख नकदी फसल और एक महत्वपूर्ण निर्यात उत्पाद है, जो कुछ विकासशील देशों की विदेशी मुद्रा आय के 50% से अधिक हिस्सा भी होता है। इसने कॉफ़ी को दुनिया भर की संस्कृति और भोजन में बहुत महत्वपूर्ण बना दिया है। 2017 में, कुल कॉफ़ी उत्पादन का 70% निर्यात किया गया था, जिसकी कीमत 19.9 बिलियन अमेरिकी डॉलर थी।

 संदर्भ 

 बाहरी कड़ियाँ 
 

श्रेणी:कॉफ़ी
श्रेणी:फ़सलें
एनएफटी

अंगूठाकार|एक स्मार्ट कॉन्ट्रैक्ट द्वारा बनाए गए एनएफटी की तस्वीर

नॉन-फन्जिबल टोकन (एनएफटी) एक खास डिजिटल पहचान है जो एक ब्लॉकचेन पर रिकॉर्ड किया जाता है। इसका इस्तेमाल मालिकानाहक और प्रामाण सत्यापित करने के लिए किया जाता है। इसे कॉपी, बदला, या तोड़ा नहीं जा सकता है। एनएफटी का मालिकानाहक ब्लॉकचेन में दर्ज किया जाता है। उसे मालिक द्वारा ट्रांस्फर किया जा सकता है, जिससे एनएफटी का कारोबार किया जा सकता है। एनएफटी कोई भी बना सकता है, और बनाने के लिए थोड़ी या ना के बराबर कोडिंग की ज़रूरत होती है। एनएफटी अक्सर कला, तस्वीर, वीडियो, और ऑडियो जैसे डिजिटल फाइल से जुड़े होते हैं। क्योंकि एनएफटी की खास पहचान है, वो क्रिप्टोकरेंसी से अलग होते हैं, जो फन्जिबल होते हैं।

2021 में एनएफटी का कारोबार पिछले साल के 8.2 करोड़ डॉलर से बढ़कर 1700 करोड़ डॉलर हो गया। एनएफटी का इस्तेमाल सट्टेबाज़ी के तरह किया गया है। एनएफटी को उसके ज़्यादा बिजली खर्च, ज़्यादा कार्बन फुटप्रिंट, और कला घोटालों में इस्तेमाल के लिए आलोचना मिला है। एनएफटी बाज़ार की तुलना आर्थिक बुलबुले और स्कैम से भी की गई है। अपने चरम पर, इथीरियम, सोलाना, और कार्डानो सबसे बढ़े एनएफटी प्लैटफॉर्म थे।

 इतिहास 
पहला एनएफटी, क्वांटम,  मई 2014 में कैविन मैककॉय और अनिल डैश ने बनाया था। इसमें मैककॉय की पत्नी जेनिफर का बनाया गया एक वीडियो क्लिप है। न्यू यॉर्क में सेवन ऑन सेवन सम्मेलनों के लिए एक लाइव प्रस्तूति के दौरान, मैककॉय ने नेमकॉइन ब्लॉकचैन पर वीडियो रजिस्टर किया और डैश को $4 के लिए बेच दिया। मैककॉय और डैश ने तकनीक को "मॉनेटाइज़्ड ग्राफिक" बोला।  इसने साफ-साफ एक एनएफटी को एक कला के काम से जोड़ा। 

अक्टूबर 2015 में, पहला एनएफटी प्रोजेक्ट, इथीरिया, लॉन्च किया गया और लंदन में डेवकॉन 1 में दिखाया गया, जो इथीरियम का पहला डेवलपर सम्मेलन था। इथीरिया के 457 हैक्सागनल टाइलें पांच साल से ज़्यादा वक्त तक बिना बिके रहे। 13 मार्च 2021 को अचानक से एनएफटी में नए सिरे से दिलचस्पी ने उसकी तेज़ खरीदारी शुरू कर दी। 24 घंटों के अंदर, मौजूदा संस्करण और पिछले संस्करण की सभी टाइलें कुल $14 लाख में बेचे गए। 

एनएफटी शब्द का इस्तेमाल ईआरसी-721 मानक के बनने के बाद ही बढ़े स्तर पर हुआ, जो 2017 में पहली बार इथीरियम गिटहब पर रखा गया था।   

2017 के ऑनलाइन गेम क्रिप्टोकिट्टिज़ को  एनएफटी बेचकर मुनाफे में लाया गया। इसकी सफलता ने एनएफटी पर जनता का ध्यान खींचा। 

एनएफटी बाज़ार ने 2020 के दौरान तेज़ तरक्की का अनुभव किया, और इसका आकार तीन गुना बढ़कर $25 करोड़ हो गया।  2021 के पहले तीन महीनों में एनएफटी पर 20 करोड़ डॉलर से ज़्यादा खर्च किए गए। 

2021 के शुरुआती महीनों में, कई हाई-प्रोफाइल बिक्री और कला नीलामियों के बाद एनएफटी में दिलचस्पी बढ़ी। 

मई 2022 में, द वॉल स्ट्रीट जर्नल ने रिपोर्ट किया कि एनएफटी बाज़ार "टूट" रहा था। सितंबर 2021 से एनएफटी टोकन की रोज़ाना बिक्री में 92% की गिरावट आई थी, और एनएफटी बाज़ार में सक्रिय वॉलेट की संख्या नवंबर 2021 से 88% कम थी। वैसे तो बढ़ती ब्याज़ दरों ने वित्तीय बाज़ारों में सभी जोखिम भरे सट्टों पर असर किया था, जर्नल ने कहा "एनएफटी सबसे बढ़े सट्टो में शामिल हैं।" 

संदर्भ
धन्यवाद

धन्यवाद शब्द ‘धन्य और वाद’ के समास से बना है। धन्य अर्थात् ‘कृतार्थ’ अथवा आभार। यह शब्द स्वयं "मैं आपको धन्यवाद देता हूँ" अभिव्यक्ति का संक्षिप्त रूप हे।

किसी भी कार्य के बदले भावनाओं को त्वरित अभिव्यक्त करने का सबसे श्रेष्ठ माध्यम है धन्य ज्ञापित करना। सम्बन्धों की प्रागाढ्य को यही धन्यवाद शोभा बढ़ाती है। धन्यवाद की अनुपस्थिति सम्बन्ध को रुक्ष कर सकती है और सेवा या किसी कार्य को भविष्य में उसी भाव से करने में व्यवधान उत्पन्न कर सकती है। इसका भाव आभार या उससे उत्पन्न होने वाले घमण्ड से परे है।  "धन्यवाद" हेतु सामान्य प्रतिक्रियाओं में  "इसका उल्लेख न करें", Geoffrey Leech, The Pragmatics of Politeness (2014), p. 200. या, अद्यकाल में, " कोई समस्या नहीं " शामिल हैं। 
धर्म
सनातन धर्मानुसार जो लोग अधिक धन्यभागी होते हैं उनका कल्याण का स्तर उच्च होता है।
यहूदी धर्म की उक्ति है, ‘हे परमेश्वर मैं तुम्हें सदा धन्यवाद दूंगा।’
ईसाई धर्म में धन्यवाद को नैतिक गुण माना गया है जो केवल भावनाओं और विचारों का ही नहीं बल्कि कर्म और कार्यों का भी विकास करता है।
इस्लाम में कहा गया है कि जीवन में प्राचुर्य हेतु आप धन्यवाद करते हैं तो यह आश्वासन है कि यह प्राचुर्य जारी रहेगी।

सन्दर्भ

श्रेणी:शिष्टाचार
हनी रोज़

हनी रोज़ वर्गीज एक भारतीय अभिनेत्री हैं जो मुख्य रूप से मलयालम फिल्मों में दिखाई देती हैं। रोज़ ने कुछ तमिल, कन्नड़ और तेलुगू फिल्मों में भी काम किया है।   उन्होंने 2005 की मलयालम फिल्म बॉय फ्रेंड से अभिनय की शुरुआत की। 2012 में त्रिवेंद्रम लॉज के साथ उन्हें अच्छी सफलता मिली।

 शुरुआती जीवन 
हनी रोज़ का जन्म केरल के मूलामट्टमं में सिरो-मालाबार कैथोलिक परिवार में हुआ था।  उन्होंने एस.एच.ई.एम हाई स्कूल, मूलामट्टमं में शिक्षा प्राप्त की थी। उन्होंने सेंट जेवियर्स कॉलेज फॉर विमेन, अलुवा से संचारात्मक अंग्रेजी में कला स्नातक की डिग्री प्राप्त की है।

 करियर 
हनी रोज़ ने 2005 में 14 साल की उम्र में अपना करियर शुरू किया। उन्होंने विनयन द्वारा निर्देशित मलयालम फिल्म बॉय फ्रेंड में अभिनय किया। उन्होंने मणिकुट्टन के दोस्त की भूमिका निभाई थी। 2006 में, उन्होंने अपनी पहली गैर-मलयालम परियोजना, तेलुगू में ई वर्षम साक्षीगा को स्वीकार किया, उसके बाद उनकी पहली तमिल फिल्म, रोमांटिक ड्रामा मुधल कानावे आई। हनी रोज़ ने मुथ्याला सुब्बिया की 50वीं फिल्म आलयम में अभिनय किया जो उनकी पहली तेलुगू फ़िल्म थी।

उनका कमबैक किरदार त्रिवेंद्रम लॉज में 'ध्वनि नांबियार' का था, इसने उनके करियर को बड़ी सफलता मिली। उन्होंने उस फिल्म के बाद अपना स्क्रीन नाम ध्वनि में बदलने का फैसला किया, लेकिन अंजू सुंदरीकाल में उन्होने पुन: अपना नाम हनी रोज़ कर लिया।

 संदर्भ 

 बाहरी कड़ियाँ 
 

श्रेणी:भारतीय फ़िल्म अभिनेत्री
श्रेणी:२१वीं सदी की भारतीय अभिनेत्रियाँ
श्रेणी:जीवित लोग
ब्राज़ील का दूतावास, नई दिल्ली

ब्राजील का नई दिल्ली में दूतावास, भारत के लिए उसका राजनयिक मिशन है। वर्तमान राजदूत आंद्रे अरन्हा कोरिया डो लागो हैं। दूतावास के अलावा, ब्राजील का मुंबई मे महावाणिज्य दूतावास भी स्थित है।

 संदर्भ 

 

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:ब्राज़ील के राजनयिक मिशन
श्रीजिता डे

श्रीजिता डे (जन्म 19 जुलाई 1989) भारतीय अभिनेत्री और मॉडल हैं जो हिन्दी टेलीविजन में काम करती हैं। वह कलर्स टीवी के धारावाहिक उतरन में मुक्ता राठौर को चित्रित करने के लिए जानी जाती हैं। वह रियलिटी टीवी शो बिग बॉस 16 में एक प्रतियोगी के रूप में भी दिखाई दी थीं।

करियर 
उन्होंने गार्गी तुषार बजाज की भूमिका निभाते हुए कसौटी ज़िंदगी के के साथ टीवी पर अपने अभिनय करियर की शुरुआत की। 2008 में, वह बॉलीवुड फिल्म टशन में पार्वती के रूप में दिखाई दीं। उसी वर्ष, उन्होंने धारावाहिक अन्नू की हो गई वाह भाई वाह में अन्नू के रूप में मुख्य भूमिका निभाई। 2012 में उन्होंने कलर्स टीवी पर उतरन में तपस्या की बेटी मुक्ता रघुवेंद्र प्रताप राठौर की मुख्य भूमिका निभाई।

उन्होंने ज़ी टीवी पर प्रसारित होने वाले तुम्ही हो बंधु, सखा तुम्ही में श्रेया भूषण पेठेवाला की मुख्य भूमिका निभाई। 2016 में वह पिया रंगरेज़ कार्यक्रम में आराध्या शमशेर सिंह के रूप में शामिल हुईं। यह लाइफ ओके पर प्रसारित होता था। वह स्टार प्लस के शो कोई लौट के आया है में काव्या के किरदार में नजर आई थीं।

इसके अलावा, उन्होंने सावधान इंडिया, आहट और  श्श्श्श...कोई है के कई एपिसोड में भूमिकाएं निभाई हैं।

2018 से 2020 तक, उन्हें नज़र में दिलरुबा के रूप में देखा गया। 2019 में, उन्होंने ये जादू है जिन्न का! में आलिया का किरदार निभाया।

2022 से 2023 तक, उन्होंने कलर्स टीवी के लोकप्रिय रियलिटी शो बिग बॉस 16 में भाग लिया। उन्हें 13वें दिन बेदखल कर दिया गया था। लेकिन वह बाद में 69वें दिन वाइल्ड-कार्ड एंट्री के रूप में वापस आ गई। 105वें दिन, उन्हें फिर से निकाल दिया गया और वह 12वें स्थान पर रही।

व्यक्तिगत जीवन
श्रीजिता ने 21 दिसंबर 2021 को अपने प्रेमी माइकल ब्लॉम-पेप से सगाई कर ली।

सन्दर्भ

बाहरी कड़ियाँ
 
श्रेणी:भारतीय टेलीविज़न अभिनेत्री
श्रेणी:पश्चिम बंगाल के लोग
श्रेणी:1989 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:बिग बॉस प्रतिभागी
कनाडा का उच्चायोग, नई दिल्ली

कनाडियाई उच्चायोग नई दिल्ली में उसका बह्रत में एक राजनयिक मिशन है। वर्तमान उच्चायुक्त नादिर पटेल हैं। उच्चायोग के अलावा, कनाडा के महावाणिज्य दूतावास मुंबई, बंगलौर और चंडीगढ़ में स्थित हैं।

मिशन
यह दूतावास कनाडा और भारत के बीच संबंधों के लिए जिम्मेदार है और भारतीय धरती पर कनाडाई लोगों को सेवाएं प्रदान करता है। इसका मिशन भूटान और नेपाल (जहां वाणिज्य दूतावास है) तक भी फैला हुआ है।

उच्चायुक्त
 2006 - 2008: डेविड मेलोन
 2008-2014: स्टीवर्ट बेक
 2015 - 2021: नादिर पटेल
 2021 - वर्तमान: कैमरन मैके

संदर्भ

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:कनाडा के राजनयिक मिशन
सुरीनाम का दूतावास, नई दिल्ली

भारत में सूरीनाम का दूतावास नई दिल्ली के वसंत विहार में स्थित है। मुंबई और कलकत्ता में सूरीनाम के वाणिज्य दूतावास भी हैं। दूतावास 2000 में खोला गया था।

 राजदूत 
 2000 - 2012: चास मिजनल्स
 2012 - 2020: आशना कन्हाई
 2020 - वर्तमान: हारून हार्डिन

संदर्भ

श्रेणी:भारत में राजनयिक मिशन
श्रेणी:नई दिल्ली में राजनयिक मिशन
श्रेणी:सूरीनाम के राजनयिक मिशन
रिद्धि डोगरा

रिद्धि डोगरा (जन्म: 22 सितंबर 1984) भारतीय अभिनेत्री हैं। इन्हें कई धारावाहिक एवं वेब सीरीज़ के लिए जाना जाता है। नच बलिये 6 और फियर फैक्टर: खतरों के खिलाड़ी 6 में वह प्रतिभागी के रूप में हिस्सा ली थीं। वह असुर, दी मैरिड वुमन (2021) एवं टीवीएफ पिक्चर्स (2022) सरीख़ी वेब सीरीज़ में काम की हैं। 

प्रारंभिक जीवन
डोगरा का जन्म 22 सितंबर 1984 को दिल्ली में हुआ था। उन्होंने नई दिल्ली के एपीजे स्कूल, शेख सराय में पढ़ाई की और कमला नेहरू कॉलेज से मनोविज्ञान (ऑनर्स) में स्नातक की उपाधि प्राप्त की।

करियर 
टेलीविज़न उद्योग में प्रवेश करने से पहले रिद्धि श्यामक डावर नृत्य संस्थान में एक नर्तकी थीं। सबसे पहले उन्होंने 2007 में झूमे जिया रे में हिमानी नाम का किरदार निभाया था। फिर वह 2008 में राधा की बेटियां कुछ कर दिखाएंगी में दिखीं।  2009 में वह हिन्दी हैं हम में मुख्य किरदार में दिखीं। 2010 में उन्होंने सेवेन, मात पिता के चरणों में स्वर्ग और लागी तुझसे लगन में छोटे किरदारों को निभाया। 

उन्होंने 2010 में मर्यादा - लेकिन कब तक में मुख्य किरदार को निभाया। यह धारावाहिक 2012 तक चला। फिर वह 2013 में सावित्री में मुख्य चरित्र में नजर आईं। फिर वह 2013-14 में नाच बलिये  6 में अपने पति राकेश वशिष्ठ के साथ भाग लीं। 2015 में फियर फैक्टर: खतरों के खिलाड़ी 6 में 12वें स्थान पे रहीं। 2017-18 में वो अपना सा में उनका मुख्य किरदार था। उनकी 2023 में लकड़बग्घा नामक फ़िल्म जारी हुई है। साथ ही जवान और टाइगर 3 में भी वह नज़र आयेंगी।

व्यक्तिगत जीवन
रिद्धि डोगरा ने 2011 में अभिनेता राकेश वशिष्ठ से शादी की। वे 2019 में अलग हो गए और तलाक ले लिया।

सन्दर्भ

बाहरी कड़ियाँ
 
 

श्रेणी:भारतीय टेलीविज़न अभिनेत्री
श्रेणी:1984 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
भोला शंकर

भोला शंकर 2023 की भारतीय तेलुगु भाषा की एक्शन फिल्म है जिसका निर्देशन मेहर रमेश द्वारा किया गया हैं। यह 2015 की तमिल फिल्म वेदलम की आधिकारिक रीमेक हैं। इस फिल्म में चिरंजीवी, तमन्ना भाटिया और कीर्ति सुरेश ने अभिनय किया है।

भोला शंकर 11 अगस्त 2023 को थिएटरों में रिलीज हुई थी। यह फिल्म एक ऐसे व्यक्ति पर केंद्रित है जो अपनी बहन को एक शक्तिशाली आपराधिक सिंडिकेट से बचाता है।

 कथानक 
भोला शंकर एक एक पूर्व गैंगस्टर हैं जो तस्करी ऑपरेशन का भंडाफोड़ करने में पुलिस की मदद करने के बाद एक टैक्सी ड्राइवर बनता हैं। वह एक अपराधी सिंडिकेट के क्रोध का शिकार होता है, जिसके बाद भोला तस्करी के पीछे के गैंगस्टरों के बारे में पता लगाता है और उन्हें पकड़ने करने का फैसला करता है क्योंकि उन्होंने अतीत में उसकी दत्तक बहन को नुकसान पहुँचाया था।

 पात्र 

 निर्माण 
प्रारंभ में साई पल्लवी को फिल्म में चिरंजीवी की बहन की भूमिका के लिए संपर्क किया गया था, लेकिन उन्होंने रचनात्मक मतभेदों के कारण इसे अस्वीकार कर दिया। इसके बाद उनकी जगह कीर्ति सुरेश को लिया गया। संगीत निर्देशक मणि शर्मा के बेटे महती स्वरा सागर को इस फिल्म में संगीतकार के रूप में साइन किया गया। तमन्ना को सईरा नरसिम्हा रेड्डी (2019) के बाद दूसरी बार चिरंजीवी के साथ चयनित किया गया है। 11 नवंबर 2021 को एक आधिकारिक लॉन्च आयोजित किया गया था। फिल्म की शूटिंग 15 नवंबर 2021 को शुरू हुई थी। फिल्म ने अपना पहला शेड्यूल दिसंबर 2021 में पूरा किया। चिरंजीवी के सेट पर शामिल होने के साथ जनवरी 2022 में एक नया शेड्यूल शुरू हुआ।
संगीत
फिल्म का संगीत महती स्वरा सागर द्वारा रचित है। गीत रामजोगय्या शास्त्री, श्री मणि और कसाराला श्याम द्वारा लिखे गए हैं।

रिलीज़
थियेटर प्रदर्शन
भोला शंकर 11 अगस्त 2023 को थिएटरों में रिलीज हुई थी।
घरेलू मीडिया
फिल्म के डिजिटल अधिकार नेटफ्लिक्स द्वारा अधिग्रहित किए गए थे।

 सन्दर्भ 

 बाहरी कड़ियाँ 
 

श्रेणी:भारतीय फ़िल्में
श्रेणी:2023 की फ़िल्में
श्रेणी:आगामी भारतीय फिल्में
श्रेणी:तेलुगू फ़िल्में
सिद्धार्थ शर्मा

सिद्धार्थ शर्मा (23 अक्टूबर 1994 - 12 जनवरी 2023) एक भारतीय क्रिकेटर थे। उन्होंने 1 नवंबर 2017 को 2017-18 रणजी ट्रॉफी में हिमाचल प्रदेश के लिए प्रथम श्रेणी में पदार्पण किया था। उन्होंने 2021-22 विजय हजारे ट्रॉफी में हिमाचल प्रदेश के लिए 21 दिसंबर 2021 को अपनी लिस्ट ए की शुरुआत की। 

निधन
सिद्धार्थ को खेल से पहले उल्टी होने लगी और पेशाब करने में समस्या होने लगी फिर उन्हें तुरंत स्थानीय अस्पताल में भर्ती कराना पड़ा। शर्मा का 12 जनवरी 2023 को 28 साल की उम्र में वड़ोदरा, गुजरात में संक्षिप्त बीमारी के बाद निधन हो गया।

सन्दर्भ

बाहरी कड़ियाँ
 

श्रेणी:1994 में जन्मे लोग
श्रेणी:२०२३ में निधन
श्रेणी:भारत के खिलाड़ी
श्रेणी:भारतीय क्रिकेट खिलाड़ी
श्रेणी:हिमाचल प्रदेश के लोग
मल्लिका सिंह

मल्लिका सिंह (जन्म 15 सितंबर 2000) एक भारतीय टेलीविजन अभिनेत्री हैं जिन्हें राधाकृष्णा और जय कन्हैया लाल की में देवी राधा और देवी लक्ष्मी के चित्रण के लिए जाना जाता है।

 करियर 
मल्लिका 2016 में सिंह ज़ी टीवी के जांबाज़ सिंधबाज़ में दिखाई दीं, जहाँ उन्होंने आमीन की भूमिका निभाई थी। वह अक्टूबर 2018 से जनवरी 2023 तक स्टार भारत के राधाकृष्ण में दिखाई दीं, जहाँ उन्होंने सुमेध मुदगलकर के साथ राधा की मुख्य भूमिका निभाई। उन्होंने सीता, लक्ष्मी, भूदेवी, अष्टलक्ष्मी, शीतला, अलक्ष्मी, वल्लभ, वृंदावनेश्वरी, माधवी, और किशोरी सहित कई किरदार निभाए।

उन्होंने अक्टूबर 2021 में राधाकृष्ण की पूर्व श्रृंखला जय कन्हैया लाल की में देवी लक्ष्मी की अपनी भूमिका को दोहराया, जो स्टार भारत और डिज्नी+ हॉटस्टार पर भी प्रसारित हुई तथा जुलाई 2022 में समाप्त हुई थी।

 फिल्मोग्राफी 
 टेलीविजन 
+वर्षशीर्षकभूमिकासन्दर्भ2015–2016जांबाज़ सिंधबाज़आमीन2018–2023राधाकृष्णाराधा/लक्ष्मी/सीता2021–2022जय कन्हैया लाल कीलक्ष्मी देवी

 विशेष उपस्थिति 
वर्षशीर्षकभूमिकानोट्ससन्दर्भ2019नच बलिये (सीजन 9)स्वयंएपिसोड 32022स्वयंवर - मीका दी वोटीस्वयंएपिसोड 27

 वेब श्रृंखला 
वर्षशीर्षकभूमिकासन्दर्भ2022 एस्केप लाइव  श्रीनी रंगास्वामी 

 पुरस्कार एवं नामांकन 
+वर्षअवार्डश्रेणीकामपरिणामसन्दर्भ2019इंडियन टेली अवार्ड्ससर्वश्रेष्ठ ऑनस्क्रीन जोड़ी (जूरी) (सुमेध मुद्गलकर के साथ)राधाकृष्णा202221वाँ भारतीय टेलीविजन अकादमी पुरस्कारसर्वश्रेष्ठ अभिनेत्री लोकप्रिय22वाँ भारतीय टेलीविजन अकादमी पुरस्कारजय कन्हैया लाल की

 सन्दर्भ 

 बाहरी कड़ियाँ 
 
 

श्रेणी:2000 में जन्मे लोग
श्रेणी:भारतीय अभिनेत्री
श्रेणी:जीवित लोग
श्रेणी:जम्मू और कश्मीर के लोग
श्रेणी:भारतीय टेलीविज़न अभिनेत्री
पलंगतोड़ (टीवी श्रंखला)

पलंगतोड़ (Palang Tod) एक वेब सीरीज का टाइटल है जो ULLU OTT प्लेटफार्म में 2020 को रिलीज की गई थी यह एक “A” ग्रेड सीरीज है जिसमें एरोटिक कॉन्टेंट दिखाए गए हैं इस सीरीज में पलंगतोड़ (Palang Tod) टाइटल के साथ हर एपिसोड्स को कहानी के अनुसार अलग अलग नाम दिए गए हैं 2020 में इस वेब सीरीज के मात्र 2 एपिसोड्स रिलीज हुए थे तब दर्शकों ने इसे खूब पसंद किया था और अब तक इस वेब सीरीज के कुल 73 एपिसोड्स रिलीज किए जा चुके हैं और हर एपिसोड्स में आपको अलग कहानी और बोल्ड सीन्स देखने को मिल जाएँगे

 कहानी 
पलंगतोड़ वेब सीरीज में अलग अलग टाइटल के साथ एपिसोड्स रिलीज किए गए हैं जिसमें प्रत्येक टाइटल के साथ एक अलग कहानी देखने को मिलती है पलंगतोड़ केवल इस पूरी सीरीज का टाइटल है अलग अलग एपिसोड्स में आपको अलग अलग कहानियाँ देखने को मिल जाएंगी 

 कलाकार 
Palang Tod Actress NameCharacter Name नूर मल्बिका रेनू हीरल रडाडिया  मेरी, शालिनी राजसी वर्मा रंजना, सुप्रिया, चाची माहि कौर नेहा, मामी रेखा मौना सरकार कामिनी परोमिता डे सानया, पायल आयुषी जैसवाल कुमुद प्रिय गामरे शेइला मुस्कान अग्रवाल कुशुम, श्रेया शरण्या जीत कौर सविता रागी मानशी
पंचायत दर्पण

पंचायत दर्पण (Panchayat darpan) मध्य प्रदेश सरकार के पंचायत एवं ग्रामीण विकास विभाग द्वारा संचालित एक वेब पोर्टल है जिसे राज्य में पंचायती राज व्यवस्था को बेहतर तरीके से संचालित करने के लिए बनाया गया है इस पोर्टल के माध्यम से मध्य प्रदेश राज्य की प्रत्येक ग्राम पंचायत की डाटा एंट्री की जाती है जिससे ग्राम पंचायत के सञ्चालन में पारदर्शिता आती जा रही है Panchayat darpan में विभागीय और नागरिक यूज़ दोनों तरह के अलग पैनल बनाए गाएँ हैं 

 पंचायत दर्पण (Panchayat darpan) के उद्देश्य 
Panchayat darpan का मुख्य उद्देश्य यह है की ग्राम पंचायत की कार्यप्रणाली में पारदर्शिता लाइ जा सके जिससे ग्राम पंचायत की कार्ययोजनाओं का सञ्चालन सुचारू रूप से किया जा सके
मसाला चाय

मसाला चाय (उर्दू:مصالحہ چائے), जिसे सिर्फ चाय के तरह भी जाना जाता है, एक भारतीय ड्रिंक है जो दक्षिण एशिया में लोकप्रिय है। चाय दूध और पानी में काली चाय मिलाकर और फिर चीनी के साथ मीठा करके बनाया जाता है। चाय के कुछ प्रकार में खुशबूदार जड़ी-बूटियां का इस्तेमाल किया जाता है, जिसे आम बोलचाल में मसाला चाय बोला जाता है। हालांकि आम तौर पर चाय बिन-मसाले ही बनाई जाती है।

हिंदी में "चाय" शब्द चीनी भाषा के "छा" से आया है। अंग्रेज़ी में, इस मसालेदार चाय को आमतौर पर "मसाला चाय" या सिर्फ "चाय" बोला जाता है।

भारत में पहली बार बनाया गया ये ड्रिंक अब दुनियाभर में मशहूर है। आजकल कई कॉफीघर और चायघर "चाय लाट्टे" और "चाय टी लाट्टे" शब्द का इस्तेमाल ये दिखाने के लिए करते है कि उनका ड्रिंक गर्म दूध से बना है। 1994 तक, शब्द ने अमेरिकी संयुक्त राज्य के कॉफीघर कारोबार पर अपनी छाप छोड़ दी थी।

 सामान 

 चायपत्ती 
बाएँ|अंगूठाकार|मसाले और कटी हुई चायपत्ती
ज़्यादातर मसाला चाय में काली चायपत्ती का इस्तेमाल किया जाता है। काली चायपत्ती का सबसे आम प्रकार असमी है; लेकिन, अलग-अलग चायपत्ती के मिश्रण का इस्तेमाल भी किया जा सकता है।  असम, दार्जिलिंग, और नीलगिरी भारत में चाय में इस्तेमाल होनेवाले तीन सबसे आम प्रकार हैं। 

 मसाले 
अंगूठाकार|मसाला चाय में इस्तेमाल होनेवाले मसाले
पारंपरिक मसाला चाय एक मसालेदार ड्रिंक है जिसे गर्म मसालों के अलग-अलग अनुपातों के साथ बनाया जाता है। मसाला मिश्रण, जिसे "करहा" कहा जाता है, पिसी हुई अदरक और हरी इलायची की फली का इस्तेमाल करता है। इस "करहे" में आमतौर पर दालचीनी, चक्र फूल, सौंफ के बीज, पेपरकॉर्न, जायफल, लौंग, इलायची के बीज, अदरक की जड़, शहद, वेनिला और दूसरे मसालों को शामिल किया जाता है।  What is Chai? 

पश्चिमी भारत में मसाला चाय में अक्सर लौंग और काली मिर्च को शामिल नहीं किया जाता है। भोपाल में अक्सर चाय में थोड़ा नमक भी मिलाया जाता है।  चाय का कश्मीरी संस्करण काली चायपत्ती के बजाय हरी चायपत्ती के साथ पीसा जाता है और इसमें एक चुटकी नमक के साथ मसालों का ज़्यादा सूक्ष्म मिश्रण होता है। बेकिंग सोडा मिलाने के वजह से ये थोड़ा नमकीन और गुलाबी है। 

 दूध 
भारत के परंपरा के हिसाब से, भैंस के दूध का इस्तेमाल चाय बनाने के लिए किया जाता है।  Outside of India, such as in the United States, Canada, United Kingdom, or other European, countries whole-fat cow's milk is usually used. Generally, the main part of masala chai is the masalas like Tulsi, Mulethi, Aswagandha, Tezpatta and other useful ingredients. मसाला चाय में आमतौर पर शुद्ध दूध का इस्तेमाल किया जाता है, लेकिन दूसरे डेयरी दूध जैसे सोया दूध या स्किम दूध भी दुनियाभर में एक पसंदीदा विकल्प है।   

 मिठास 
चाय में मिठास के रूप में सफेद चीनी, भूरा चीनी, डेमेरारा चीनी, या शहद का इस्तेमाल किया जा सकता है। मिठास के तरह गुड़ का इस्तेमाल भी किया जा सकता है। 

संदर्भ
क्रिकेट का मैदान

right|thumb|200px|एक मानक क्रिकेट मैदान, जिसमें क्रिकेट पिच (भूरा), क्लोज-इनफिल्ड (हल्का हरा) स्ट्राइकर बल्लेबाज के 15 गज़ (14 मी॰) के भीतर, 30 गज़ (27 मी॰) पर बनी सफेद रेखा के अंदर इनफिल्ड (मध्यम हरा) दिखा रहा है। और आउटफील्ड (गहरा हरा), दोनों छोर पर सीमा से बाहर क्रिकेट पिच के ठीक सामने साइट स्क्रीन के साथ।right|thumb|200px|गेंदबाज के छोर से क्रिकेट पिच का एक परिप्रेक्ष्य दृश्य। गेंदबाज विकेट के पिछले हिस्से में क्रिकेट पिच की तरफ दौड़ता है। गेंदबाजी या तो 'ओवर द विकेट' या 'राउंड द विकेट' होती है। right|thumb|200px|क्रिकेट पिच का आयाम thumb|200px|क्रिकेट क्षेत्ररक्षण की स्थिति

क्रिकेट का मैदान एक बड़ा घास का मैदान होता है जिस पर क्रिकेट का खेल खेला जाता है। क्रिकेट के मैदान अंडाकार, पूर्ण वृत्त जैसे या फिर अनियमित आकार के हो सकते हैं। मैदान के लिए कोई निश्चित आयाम नहीं हैं, लेकिन पुरुषों के क्रिकेट के लिए इसका व्यास आमतौर पर 450 फीट (137 मीटर) से 500 फीट (150 मीटर) के बीच और महिला क्रिकेट के लिए 360 फीट (110 मीटर) से 420 फीट (130 मीटर) के बीच भिन्न होता है।

सीमा के भीतर और आम तौर पर जितना संभव हो उतना केंद्र के करीब वर्ग होगा जो सावधानी से तैयार घास का एक क्षेत्र है जिस पर क्रिकेट पिचों को तैयार किया जाता है और मैचों के लिए चिह्नित किया जाता है। पिच वह होती है जहां बल्लेबाज फेंकी गई गेंद को हिट करते हैं और रन बनाने के लिए विकेटों के बीच दौड़ते हैं, जबकि क्षेत्ररक्षण करने वाली टीम इसे रोकने के लिए किसी भी विकेट पर गेंद लौटाने की कोशिश करती है।

 मैदान की माप 
आईसीसी मानक खेल की शर्तें अंतरराष्ट्रीय मैचों के लिए खेल की सतह के न्यूनतम और अधिकतम आकार को परिभाषित करती हैं। आईसीसी पुरूष टेस्ट मैच खेलने की शर्तों के साथ-साथ आईसीसी पुरूष वन डे अंतर्राष्ट्रीय मैच खेलने की शर्तों के कानून 19.1.3 में कहा गया है:19.1.3 का उद्देश्य प्रत्येक स्थल पर खेल के मैदान के आकार को अधिकतम करना होगा। सीमाओं के आकार के संबंध में, कोई भी सीमा 90 गज (82 मीटर) से अधिक लंबी नहीं होनी चाहिए, और पिच के केंद्र से कोई सीमा 65 गज (59 मीटर) से कम नहीं होनी चाहिए।अंतरराष्ट्रीय महिला क्रिकेट के लिए आईसीसी खेलने की समान परिस्थितियों (कानून 19.1.3) के लिए उपयोग की जाने वाली पिच के केंद्र से सीमा 60 और 70 गज (54.86 और 64.01 मीटर) के बीच होनी चाहिए।

इसके अलावा, सीमा रेखा और आसपास के विज्ञापन बोर्डों के बीच न्यूनतम तीन गज की दूरी आवश्यक है। यह क्षेत्ररक्षण करने वाले खिलाड़ियों को सीमा के पास क्षेत्ररक्षण करते समय चोट से बचने में सहायक होता है।

 संदर्भ 

श्रेणी:क्रिकेट
श्रेणी:क्रिकेट मैदान
नंदकिशोर कौशिक

अंगूठाकार
नंदकिशोर कौशिक
   
नंदकिशोर कौशिकजन्म15मार्च 1961
पिसावा अलीगढ़, उत्तर प्रदेश, भारतशिक्षाएम ए , बीएड व्यवसायलेखक, हिन्दी साहित्यकार, कवि, विद्वान, कहानीकार, उपन्यासकारराष्ट्रीयताभारतीयउल्लेखनीय कार्यफक्कड़, वंचित, निरता, धर्मनिष्ठ , पुरुस्कार, अलग्योझा, झाड़ी की आवाज़सम्प्रतिस्वतंत्र लेखन

 जीवन-परिचय 

 नंदकिशोर कौशिक समकालीन हिंदी साहित्य की कहानी विधा में अलग पहचान रखने वाले साहित्यकार हैं जो ग्रामीण इलाकों की अलग तस्वीर प्रस्तुत करते हुए ,महान फणीस्वरनाथ रेणु जी की आंचलिक कथा श्रेणी को आगे बढ़ाते हुए सबसे आगे दिखाई देते हैं ।नन्दकिशोर कौशिक जी का जन्म 15 मार्च 1961 को उत्तर प्रदेश के अलीगढ़ जिले के पिसावा कस्बे में हुआ । बचपन से ही इनको कहानी लिखने का शौक था। इन्होंने अपनी शिक्षा डॉ संपूर्णानंद संस्कृत विश्वविद्यालय बनारस से पूरी की। शिक्षा में रुचि होने के कारण पंडित जी ने 1988 में एक शिक्षण संस्थान की स्थापना की । माता पिता की सेवा और पारिवारिक कारणों की वजह से इनकी साहित्य साधना में कुछ व्यवधान हुआ । इस दौरान भी इन्होंने काफी कुछ लिखा जो मूलतः अप्रकाशित ही था । इनकी पहली कहानी धर्मनिष्ठ हिंदी की प्रतिष्ठित मासिक पत्रिका साहित्य अमृत, जिसके संस्थापक संपादक पंडित विद्यानिवास मिश्र जी थे, तथा तत्कालीन संपादक डॉ त्रिलोकी नाथ चतुर्वेदी जी के संपादन में छपी । इस कहानी के बाद अनेक हिंदी की अनेको प्रतिष्ठित पत्र पत्रिकाओं में अनेकों कहानी कविताएं प्रकाशित हुईं जिनमे प्रमुख चर्चित कहानियां फक्कड़, निरता, पुरुस्कार , अलग्योझा ,वंचित आदि को पाठको की बहुत शानदार प्रतिक्रियाएं प्राप्त हुईं इनकी लेखन शैली में हमेशा यथार्थवादी भावपूर्ण,,मार्मिक और समाज के तत्कालीन मुद्दों पर आधारित और समाज के झूठे दिखावे और बनावटीपन का सदैव विरोध था स्वभाव से सरल और एकदम शांत पंडित जी ने अपने विचारों का प्रयोग अपनी कहानियो में भरपूर किया । बात चाहे वंचित कहानी की हो, वंचित कहानी से -"भले और समझदार मनुष्य हमेशा भले ही रहते हैं, चाहे अमीरी हो अथवा गरीबी। " या झाड़ी की आवाज से -यह शिक्षा का कैसा प्रसार कहीं तो देश में गांव के लाल मौत से जूझ कर शिक्षा पाते हैं । और कहीं अच्छे हॉस्टलों में रहकर स्वर्ग का आनंद लेते हैं । यह सब भारत की असमान शिक्षा का ही परिणाम है । जो शायद कभी खत्म नहीं होगी । क्योंकि गांव और शहर का भेद इस अभिशाप से उभरने नहीं देगा"। उपरोक्त विचार एक हालात से जूझे हुए मनुस्य की संवेदनाओ को सार्थक रूप से प्रस्तुत करते हैं।  इनकी कहानी फक्कड़ एक आंचलिक कथा है जिसमें गांव गिराज के लोगों के बारिश न होने के कारण समाज में प्रचलित प्राचीन व्यवस्था का सुंदर वृतांत के दर्शन होते हैं। 

 प्रमुख पुरस्कार एवं उपलब्धि 

 साहित्य साधना सम्मान

 सन्दर्भ 

 https://hanshindimagazine.in/
 http://sahityaamrit.in 

 इन्हें भी देखें 

 फणीश्वर नाथ "रेणु"
 प्रेमचंद
 जयशंकर प्रसाद
 विद्यानिवास मिश्र
 नरेन्द्र शर्मा

 बाहरी कड़ियाँ 

 रचनाएँ 

 धर्मनिष्ठ
 फक्कड़
 निरता
 अलग्योझा
 मुसाफिर खाना
 झाडी की आवाज
 वंचित
 पुरुस्कार
 सावित्री आदि

 प्रमुख पुरस्कार एवं उपलब्धि 

 साहित्य साधना सम्मान

 सन्दर्भ 

 http://sahityaamrit.in
 https://hanshindimagazine.in/
शिव ठाकरे

शिव ठाकरे (जन्म 9 सितंबर) एक भारतीय टेलीविजन व्यक्तित्व हैं , जिन्हें  एमटीवी रोडीज़ राइजिंग, बिग बॉस मराठी २ और बिग बॉस २६ जैसे रियलिटी शो में भाग लेने के लिए जाना जाता है।

 प्रारंभिक जीवन और परिवार 
ठाकरे का जन्म शिव मनोहरराव उत्तमराव झिंगूजी गणुजी ठाकरे के रूप में 9 सितंबर को अमरावती, महाराष्ट्र में हुआ था। कम उम्र में, उन्होंने अपने पिता मनोहर ठाकरे का समर्थन करना शुरू कर दिया, जो एक पान के पत्ते की दुकान पर काम करते थे। बाद में उन्होंने अपने परिवार का समर्थन करने के लिए दूध के पैकेट और अखबार बेचे।

उन्होंने बिग बॉस मराठी के अपने सीजन में साथी प्रतियोगी वीना जगताप को डेट किया। शो के दौरान, ठाकरे ने एक टास्क के तहत अपने दाहिने हाथ पर वीना के नाम का टैटू बनवाया। वे 2022 में अलग हो गए

 आजीविका 
ठाकरे को एक वास्तविकता टेलीविजन व्यक्तित्व के रूप में उनकी भूमिका के लिए जाना जाता है। उनका सफर 2017 में रियलिटी शो एमटीवी रोडीज राइजिंग से शुरू हुआ, जिसमें वह सेमीफाइनल तक पहुंचे। इसके बाद, वह एमटीवी के द एंटी सोशल नेटवर्क में दिखाई दिए। 2019 में, उन्होंने मराठी रियलिटी-प्रोग्राम बिग बॉस मराठी 2 में भाग लिया और शो जीतकर समाप्त किया, 2020 में, वह ऑडिशन में जज के रूप में एम टीवी रोडीज़ रेवोल्यूशन के पैनल में शामिल हुए दौर।

मार्च 2021 में, उन्होंने अपना उद्यमशीलता प्रोजेक्ट लॉन्च किया, जो "बी.रियल" नामक एक डिओडोरेंट ब्रांड था।

अक्टूबर 2022 से फरवरी 2023 तक, उन्हें कलर्स टीवी के रियलिटी शो बिग बॉस 16 में भाग लेते देखा गया, जहां वह प्रथम रनर-अप के रूप में समाप्त हुए।

 मीडिया छवि 
उन्हें 2019 में द टाइम्स ऑफ इंडिया के टॉप 30 मोस्ट डिजायरेबल मेन ऑफ महाराष्ट्र में इक्कीसवें स्थान पर रखा गया था उन्हें 2019 में मराठी टेलीविजन पर द टाइम्स ऑफ इंडिया के शीर्ष 15 सबसे वांछनीय पुरुषों में प्रथम स्थान दिया गया था

 फिल्मोग्राफी 

 टेलीविजन 
वर्ष शीर्षक भूमिका टिप्पणियाँ संदर्भ। 2017 एमटीवी रोडीज राइजिंग प्रतियोगी छठा स्थान  2019 एंटी सोशल नेटवर्क  बिग बॉस मराठी 2 विजेता  2020 एमटीवी रोडीज़ क्रांति वह स्वयं ऑडिशन पैनल  2022–2023 बिग बॉस 16 प्रतियोगी 1 दौड़ने वाला विजेता  2023 फियर फैक्टर: खतरों के खिलाड़ी 13 

 विशेष दिखावे 
+वर्ष शीर्षक भूमिका संदर्भ। 2019 डॉन स्पेशल वह स्वयं  जय जय महाराष्ट्र मजा  2020 आज के स्पेशल  वूट नाइट लाइव  2021 बिग बॉस मराठी 3  2022 फक्त मराठी सिनेमा सम्मान पुरस्कार नर्तकी  मेला मनोरंजनाचा  2023 एंटरटेनमेंट की रात हाउसफुल वह स्वयं 

 वीडियो संगीत 
वर्ष शीर्षक गायक संदर्भ। 2020 कासा चंद्रा स्वप्निल बंदोदकर  2021 शीलवती वरुण लिखते 

 पुरस्कार 
वर्ष पुरस्कार वर्ग काम परिणाम संदर्भ। 2023 आइकॉनिक गोल्ड अवार्ड्स बिग बॉस प्रसिद्ध व्यक्तित्व  

 संदर्भ 

 बाहरी कड़ियाँ 

 
 शिव ठाकरे  इंस्टाग्राम पर
श्रेणी:जन्म वर्ष अज्ञात (जीवित लोग)
श्रेणी:जीवित लोग
निखिल नंदा

निखिल नंदा एक भारतीय व्यवसायी हैं। नंदा परिवार, कपूर परिवार और बच्चन परिवार का हिस्सा, वह एस्कॉर्ट्स लिमिटेड के अध्यक्ष और प्रबंध निदेशक हैं, जो 1944 में उनके दादा हर प्रसाद नंदा द्वारा स्थापित एक इंजीनियरिंग कंपनी है।

प्रारंभिक जीवन और पृष्ठभूमि

निखिल नंदा का जन्म 18 मार्च 1974 को नई दिल्ली, दिल्ली, भारत में एक पंजाबी हिंदू परिवार में हुआ था।  उनके पिता, फाजिल्का के राजन नंदा, एक उद्योगपति और एस्कॉर्ट्स समूह के अध्यक्ष और प्रबंध निदेशक थे, जबकि उनकी मां, रितु नंदा, भारतीय जीवन बीमा निगम के लिए एक बीमा एजेंट के रूप में काम करती थीं। उनके नाना अभिनेता-निर्देशक राज कपूर थे और उनके परदादा पृथ्वीराज कपूर एक अभिनेता थे। अभिनेता ऋषि कपूर, रणधीर कपूर और राजीव कपूर उनके मामा हैं, जबकि अभिनेत्री नीतू सिंह और बबीता कपूर शादी से उनकी चाची हैं। अभिनेत्री करिश्मा कपूर, करीना कपूर, रणबीर कपूर, अरमान जैन और आदर जैन उनके चचेरे भाई हैं।नंदा ने देहरादून के दून स्कूल में पढ़ाई की और पेन्सिलवेनिया विश्वविद्यालय के व्हार्टन स्कूल में बिजनेस मैनेजमेंट की पढ़ाई की, जहां उन्होंने फाइनेंस और मार्केटिंग में पढ़ाई की।

 करियर 
नंदा ने अक्टूबर 2005 से मुख्य परिचालन अधिकारी के रूप में कार्य किया, फिर सितंबर 2007 से एस्कॉर्ट्स लिमिटेड के संयुक्त प्रबंध निदेशक के रूप में कार्य किया, जब वह सितंबर 2013 में एस्कॉर्ट्स लिमिटेड के प्रबंध निदेशक बने। उन्हें अपने पिता की मृत्यु के बाद 7 अगस्त 2018 को अध्यक्ष नियुक्त किया गया था। वह 2001 में जिनेवा में विश्व आर्थिक मंच द्वारा कल के वैश्विक नेताओं के रूप में चुने गए पांच भारतीयों में से एक थे।

निजी जीवन
नंदा ने 16 फरवरी 1997 को फिल्म अभिनेता अमिताभ बच्चन और जया बच्चन की बेटी श्वेता बच्चन से शादी की।उनके दो बच्चे हैं जिनका नाम नव्या नवेली नंदा और अगस्त्य नंदा है।

 सन्दर्भ

श्रेणी:जीवित लोग
श्रेणी:1974 में जन्मे लोग